– Дыялог – гэта перадусім уменне слухаць, каб даць адказ. Гэта адносіны да іншай асобы ці асоб. Так будуецца супольнасць, ініцыятарам якой з’яўляецца Бог. Дыялог азначае таксама “быць” у адносінах з Ім і з тымі, каго ставіць Ён на нашай дарозе. Таму “Дыялог” для мяне быў унікальнай магчымасцю спаткання з іншымі і дзялення з імі тым, што Ён уклаў у маё сэрца. Мае казанні, пераасэнсоўванні былі вынікам дыялогу з Хрыстусам, які аб’явіўся ў Слове, таму я моцна ўдзячны Богу за ўнікальную магчымасць вядзення дыялогу з чытачамі так моцна патрэбнай каталіцкай прэсы на Беларусі. Няхай Пан і надалей благаслаўляе гэтую Божую справу.